钦定古今图书集成/历象汇编/岁功典/第096卷 > 山堂考索 > 大衍归奇以象闰说
## 钦定古今图书集成/历象汇编/岁功典/第096卷 > 山堂考索 > 大衍归奇以象闰说

大衍之数五十。说曰：“天一地二，合而为五位，每位各
衍为十，故曰《大衍》。”　其用四十有九。说曰“虚其一以
象太极，　分而为二以象两。”《说》曰：“两者天地也，　挂
一以象三。”《说》曰：“挂者以蓍归小指间，三者人也，人与
天地为三，　揲之以四以象四时。”《说》曰：“揲者数也，四
时春夏秋冬也，　归奇于扐以象闰，五岁再闰，故再
扐而后挂。”《说》曰：“‘奇者，四揲之馀也。或一或二或四，扐
指间也。先揲左，以其奇归于中指、无名指之间，一扐
也。次揲右，以其奇归于中指、食指间，再扐也。五岁再
闰’者，一变之中自有五节。挂为一节，揲左为二节。归
左之奇，于扐为三节，揲右为四节。归右之奇，于扐为
五节。三节一归奇，象三岁一闰；五节再归奇，象五”岁
再闰后挂者，再挂之后，复以所馀之蓍合而为一焉。
第二变再分、再挂、再揲也。不言分二，不言揲四，而独
言挂一者，明第二变不可不挂也。　王弼曰：“演天地
之数，所赖者五十也。其用四十有九，则其一不用也。”
不用而用之之道非数，而数以之成，则《易》之太极也。
四十有九，数之极也。夫无不可以无，明必因于有，故
常于有物之极，而必明其所由之宗也。奇说于四揲
之馀，不足复揲也，分而为二，既揲之馀，合挂于一，故
曰再扐而后挂。凡闰者十九年七闰为一章，五岁再
闰者二，故略举其凡也。　《易》曰：“大衍之数五十，其用
四十有九，归奇于扐以象闰。五岁再闰，故再扐而后
挂。”前志曰：“元始有象，一也；《春秋》，二也；三统，三也；四时，
四也。合而为十，成五体。以五成十，大衍之数也。而道
据其一，其馀四十九，所当用也。故蓍以为数，曰象两。
两之又以象三，三之又以象四，四之又归奇，象闰十
九。”〈岁有馀分满十九前为闰也〉及所据，一加之，因以再扐两之，是
为月法之实。如日法得一，则一月之日数也，而三辰
之会交矣。至五位乘会数，而朔旦冬至，是为章月。四
分月法，为周至。是乘月法。以其一乘章月，是为中法。
参分闰法，为周。至。官乘月法，减中法而约之，则六扐
之数，为一月之闰，其馀七分，此中朔相求之法也。